เรื่องร้องเรียน: หมาเพิ่มประชากรสร้างความสกปรกตามทาง ไม่มีการควบคุม
การดำเนินการของเจ้าหน้าที่: กรุงเทพมหานครได้รับเรื่องของท่านและบันทึกข้อมูลลงในลำดับการดำเนินการแก้ไขปัญหาแล้ว  ซึ่งในกรณีสุนัขและแมวจรจัดก่อเหตุเดือดร้อนรำคาญ กรุงเทพมหานครจะดำเนินการแก้ไขปัญหาด้วยการผ่าตัดทำหมัน ฉีดวัคซีนป้องกันโรคพิษสุนัขบ้า ทำสัญลักษณ์ และนำกลับคืนพื้นที่เดิมเพื่ออยู่ร่วมกับชุมชนเป็นการป้องกันพื้นที่ไม่ให้สุนัขและแมวจรจัดใหม่เข้ามาแทนที่ ทั้งนี้กรุงเทพมหานครมีสุนัขและแมวจรจัดจำนวนมาก ซึ่งศูนย์ควบคุมสุนัขกรุงเทพมหานครสามารถรองรับสุนัขและแมวได้อย่างจำกัดทำให้การรับสุนัขและแมวเข้าศูนย์ควบคุมสุนัขฯ ได้ในบางกรณี เช่น สงสัยโรคพิษสุนัขบ้า กัดทำร้ายคน หรือมีพฤติกรรมดุร้าย โดยสำนักงานสัตวแพทย์สาธารณสุขและสำนักงานเขตจะลงพื้นที่ร่วมกันเพื่อดำเนินการแก้ไขปัญหาต่อไป
ความเห็นของผู้แจ้ง: ไม่มีการเคลื่อนไหวใดๆจากเจ้าหน้าที่เลยนอกจากการรับเรื่องอย่างเดียว รับเรื่องจะเป็นปีแล้วแต่ไม่ดำเนินการใดๆเลยจนหมาเกิดคอกใหม่มาแล้ว เข้าใจว่างานเยอะแต่นี่อะไร กดติดตามงานตั้งแต่เดือน6พึ่งจะมารับเรื่องวันนี้ หรือต้องให้เป็นข่าวก่อนถึงจะดำเนินการ
พื้นที่: แขวงลาดกระบัง เขตลาดกระบัง กรุงเทพมหานคร